ส.ขอนแก่น ธุรกิจเนื้อหมูแปรรูป สองพันล้าน
บริษัท ส.ขอนแก่น เริ่มต้นจากเงินทุนเพียง 300,000 บาท ก่อตั้งโดย คุณเจริญ รุจิราโสภณ  ในวัยเด็กชีวิตของ คุณเจริญ และครอบครัวลำบากมาก แม้แต่ค่าเล่าเรียนชั้นประถม 230 บาทยังต้องขอผ่อนชำระ   ตอนที่พ่อของ คุณเจริญ เสีย เขามีอายุเพียง 13 ปีเท่านั้น เขาต้องทำงานเพื่อช่วยแบ่งเบาภาระครอบครัวพร้อมกับเรียนไปด้วย  และนี่เองเป็นจุดเริ่มต้นที่ทำให้ คุณเจริญ อยากมีธุรกิจเป็นของตัวเอง
29 พ.ย. 2561

ส.ขอนแก่น ธุรกิจเนื้อหมูแปรรูป สองพันล้าน / โดย ลงทุนแมน
บริษัท ส.ขอนแก่น เริ่มต้นจากเงินทุนเพียง 300,000 บาท ก่อตั้งโดย คุณเจริญ รุจิราโสภณ
ในวัยเด็กชีวิตของ คุณเจริญ และครอบครัวลำบากมาก
แม้แต่ค่าเล่าเรียนชั้นประถม 230 บาทยังต้องขอผ่อนชำระ
ตอนที่พ่อของ คุณเจริญ เสีย เขามีอายุเพียง 13 ปีเท่านั้น
เขาต้องทำงานเพื่อช่วยแบ่งเบาภาระครอบครัวพร้อมกับเรียนไปด้วย
และนี่เองเป็นจุดเริ่มต้นที่ทำให้ คุณเจริญ อยากมีธุรกิจเป็นของตัวเอง
ในที่สุดความฝันของ คุณเจริญ ก็เป็นความจริง
เขาลาออกจากงานประจำ และก่อตั้ง ส.ขอนแก่น ขึ้นในปี พ.ศ. 2527
คุณเจริญ เริ่มจากการรับสินค้าจำพวกหมูหยอง หมูแผ่น ในขอนแก่นมาขายในกรุงเทพมหานคร โดยติดตรา “ส.ขอนแก่น” ซึ่งย่อมาจาก สินค้าจากขอนแก่น
เมื่อธุรกิจไปได้ดี คุณเจริญ ก็ตั้งโรงงานของตัวเองเพื่อให้สามารถควบคุมคุณภาพของผลิตภัณฑ์ได้
เขาลงทุนด้วยเงิน 300,000 บาท และเช่าห้องแถวขนาดหนึ่งคูหาเพื่อใช้เป็นฐานการผลิต
ส.ขอนแก่น เติบโตขึ้นอย่างต่อเนื่อง
จนในปี พ.ศ. 2537 คุณเจริญ ก็สามารถนำบริษัทเข้าจดทะเบียนในตลาดหลักทรัพย์
คุณเจริญ เดินหน้าขยายธุรกิจอย่างครบวงจร ตั้งแต่ต้นน้ำจนถึงปลายน้ำ
โดยเริ่มจากการทำฟาร์มสุกรเพื่อใช้เป็นแหล่งวัตถุดิบหลักในปี พ.ศ. 2538
ต่อยอดจากสินค้าพื้นบ้านให้อยู่ในรูปแบบที่ทันสมัย หรือกลายเป็นขนมขบเคี้ยวที่สามารถรับประทานได้อย่างสะดวกทุกที่ทุกเวลาอย่างแบรนด์ Entrée
เพิ่มสายการผลิตสินค้าจากอาหารทะเลและอาหารพร้อมรับประทาน
นอกจากนั้นบริษัทยังเข้าสู่ธุรกิจร้านอาหารภายใต้ชื่อร้าน Zaap Classic และ ขาหมูยูนนาน ที่มีร้านรวมกันเกือบ 40 สาขา เพื่อใช้เป็นอีกหนึ่งช่องทางการนำเสนอและจำหน่ายสินค้าของบริษัท
รายได้และกำไร บริษัท ส.ขอนแก่นฟู้ดส์ จำกัด (มหาชน)
ปี 2558 รายได้ 2,394 ล้านบาท กำไร 123 ล้านบาท
ปี 2559 รายได้ 2,700 ล้านบาท กำไร 109 ล้านบาท
ปี 2560 รายได้ 2,777 ล้านบาท กำไร 136 ล้านบาท
โดยสัดส่วนรายได้ของบริษัทมาจาก
อาหารแปรรูปจากเนื้อสุกร 42%
อาหารทะเลแปรรูป 34%
การจำหน่ายสุกรขุน 7%
อาหารแช่แข็งพร้อมรับประทาน 7%
ร้านอาหาร 6%
อาหารขบเคี้ยว 4%
คุณเจริญ ยังให้ความสำคัญกับเรื่องของแบรนด์เป็นอย่างมาก
การสร้างแบรนด์ถือว่ายากแล้ว แต่การรักษาแบรนด์กลับยากยิ่งกว่า
การสร้างแบรนด์คือการผลิตสินค้าที่ดีออกมา
แต่เมื่อมีข้อผิดพลาดแล้วแก้ไข นั่นคือการรักษาแบรนด์
มีอยู่ครั้งหนึ่งที่ผลิตภัณฑ์ใหม่ของ ส.ขอนแก่น มีความผิดพลาดเรื่องอายุการเก็บรักษา
ซึ่งมูลค่าสินค้าที่ผิดพลาดทั้งหมดมีมูลค่ามากกว่า 10 ล้านบาท
ในตอนนั้น คุณเจริญ ก็ยอมทำลายสินค้าทิ้งทั้งหมด
เพราะแม้จะขายสินค้าได้ แต่ก็คงขายได้เพียงครั้งเดียวเพราะคงไม่มีใครเชื่อถือในแบรนด์แล้ว
แต่หากตัดใจทำลายสินค้าทิ้ง แม้จะมีต้นทุนมหาศาล แต่ก็สามารถรักษาชื่อเสียงของแบรนด์ไว้ได้
สิ่งเหล่านี้ก็ทำให้ตลาดของ ส.ขอนแก่น ไม่ได้อยู่แค่ในประเทศเท่านั้น
แต่เรายังสามารถพบเห็นสินค้าและร้านอาหารของ ส.ขอนแก่น ได้ในหลายประเทศทั่วโลกด้วย
ซึ่งนี่ก็เป็นความฝันของ คุณเจริญ ตั้งแต่เริ่มทำธุรกิจแล้ว
ในปี พ.ศ. 2534 บริษัทส่งสินค้าไปยังฮ่องกงเป็นประเทศแรก
ในปี พ.ศ. 2550 บริษัทเริ่มวางแผนตั้งโรงงานในประเทศโปแลนด์ เพื่อบุกตลาดยุโรปที่ห้ามนำเข้าเนื้อหมูจากประเทศไทย
ปิดท้ายด้วยเรื่องที่น่าสนใจคือ แม้แต่ประเทศมุสลิมซึ่งเป็นที่รู้กันว่าไม่บริโภคหมู
คุณเจริญ ก็ยังสามารถขยายตลาดเข้าไปได้ ทั้งๆ ที่สินค้าหลักของ ส.ขอนแก่น ก็คือ หมูแปรรูป
เพราะ ส.ขอนแก่น เลือกที่จะเจาะกลุ่มลูกค้าที่ไม่ได้นับถือศาสนาอิสลามในประเทศเหล่านั้น..
----------------------
ติดตามธุรกิจเนื้อหมูแปรรูปกันแล้ว ติดตามบทความแปรรูปเป็น block กันต่อ ที่แอปพลิเคชัน "blockdit" โหลดได้ที่ 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-7.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-